प्रदेश स्तरीय अधिवेशन के पोस्टर का विमोचन
अरनोद। अखिल भारतीय विद्यार्थी परिषद का 51वां तीन दिवसीय प्रदेश स्तरीय अधिवेशन 29 दिसम्बर से जोधपुर में होगा। अरनोद परिषद के छात्रों ने गौतमेश्वर में अधिवेशन के पोस्टर का विमोचन किया। परिषद के सह संयोजक अरूण शर्मा ने बताया कि जोधपुर में होने वाले प्रदेश अधिवेशन में पूरे प्रदेश के छात्र-छात्राएं भाग लेंगे। इसमें परिषद को मजबूत बनाने के लिए नए संकल्प के साथ सभी को जिम्मेदारियां सौंपी गई। पोस्टर विमोचन पर तहसील सहसंयोजक आशीष आमेटा, नगर उपाध्यक्ष अरूण शर्मा, रवि शर्मा, औद्योगिक प्रशिक्षण संस्थान के अध्यक्ष शुभम शर्मा, अजय शर्मा, अर्पित सोलंकी सहित कई कार्यकर्ता छात्र उपस्थित थे।
hin_Deva hin_Deva